**EBZÁRLAT ÉS LEGELTETÉSI TILALOM**

**Tisztelt Lakosság!**

**Az alábbiakban közzétesszük a Csongrád Megyei Kormányhivatal Szegedi Járási Hivatal járási főállatorvosának döntését**:

„A Csongrád Megyei Kormányhivatal Szegedi Járási Hivatala Hatósági Főosztály I. Élelmiszerlánc-biztonsági és Állategészségügyi Osztály főállatorvosa, mint első fokú hatóság meghozta az alábbi

**HATÁROZATOT**

**Röszke Község külterületére 2019. október 05-től – 2019. október 25-ig ebzárlatot és legeltetési tilalmat rendel el.**

**Az ebzárlat tartama alatt:**

1. Tartási helyén minden kutyát és macskát elzárva, úgy kell tartani, hogy azok más állattal, vagy emberrel ne érintkezhessenek; zárt udvarban a kutyák elzárását, vagy megkötését mellőzni lehet, ha azok onnan ki nem szökhetnek.
2. Kutyát tartási helyéről csak pórázon vezetve és szájkosárral szabad kivinni.
3. A település területéről kizárólag érvényes veszettség elleni védőoltással rendelkező kutyát vagy macskát – és csak a hatósági állatorvos kedvező eredményű vizsgálata után és engedélyével – szabad kivinni.
4. Az érvényes veszettség elleni védőoltással rendelkező vadászebek, a fegyveres erők és fegyveres testületek ebei, a katasztrófa-mentő ebek, a segítő és terápiás ebek, valamint a látássérült embereket vezető ebek rendeltetési céljuknak megfelelő használatuk idejére mentesek a 2. és 3. pontban foglalt korlátozás alól.
5. Az ebzárlat alatt befogott kóbor húsevőket hatósági megfigyelés alá kell helyezni az ebzárlat időtartamára.
6. Az ebzárlat alatt befogott, kóbor húsevőket hatósági megfigyelés alá kell helyezni az ebzárlat időtartamára.
7. A vadászterületen kóborló be nem fogható ebek ártalmatlanítása a vadászatra jogosult feladata.

**A legeltetési tilalom alatt a legelőre állat nem hajtható.**

**Dr. Tihanyi Zala**

**járási főállatorvos**